FreeBSD гарын авлага
Prev |  | Next

# Chapter 2 FreeBSD суулгах нь

Дахин засварлаж, зарим хэсгийг нь шинээр бичсэн Жим Мок. Суулгацын ерөнхий дараалал болон зургийг бэлдсэн Рэнди Пратт. Орчуулсан Шагдарын Нацагдорж.

# 2.1 Ерөнхий агуулга

FreeBSD нь sysinstall гэдэг нэртэй хэрэглэхэд амархан текст хэлбэртэй програмтай ирдэг. Энэ бол FreeBSD-н програм суулгахад хэрэглэгддэг анхдагч програм бөгөөд хэрэв хүсвэл програм зохиогчид нь өөрсдийнхөө програмдаа зориулж суулгах програм бас бичиж болно. Энэ бүлэгт FreeBSD-г суулгахын тулд sysinstall програмыг хэрхэн хэрэглэх талаар тайлбарлах болно.

Энэ бүлгийг уншсаны дараа, та дараах зүйлсийг мэдэх болно:

- FreeBSD суулгадаг дискнүүдийг хэрхэн үүсгэх.

- FreeBSD таны диск уруу хэрхэн ханддаг болон хуваадаг талаар.

- sysinstall-г хэрхэн эхлүүлэх.

- sysinstall-аас танд тавигдах асуултууд, тэд ямар учиртай болох мөн хэрхэн хариулах тухай.

Энэ бүлгийг уншихаасаа өмнө та дараах зүйлсийг гүйцэтгэх хэрэгтэй:

- Суулгах гэж буй FreeBSD-нхээ хувилбар, мөн түүний дэмжиж чаддаг төхөөрөмжүүдийн жагсаалтыг хянаж тэр дунд таны төхөөрөмжүүд байгаа эсэхийг магадлах.

> Note: Ер нь, энэ суулгах заавар нь i386™ (“PC төрлийн”) архитектурт зориулж бичсэн. Шаардлагатай тохиолдолд бусад тусгай тавцангуудын (жишээлбэл Alpha) хувьд зориулагдсан заавруудыг оруулах болно. Хэдийгээр энэ гарын авлагыг аль болох шинэчилж байгаа боловч та суулгагч болон энд дурдсан хоёрын хооронд бага зэргийн өөрчлөлтүүд байгааг анзаарч болох юм. Тийм болохоор энэ гарын авлагыг үгчилсэн заавар биш ерөнхий суулгах заавар болгож хэрэглэхийг танд зөвлөж байна.

Prev | Home | Next
FreeBSD Төслийн тухай | Up | Системд тавигдах төхөөрөмжийн шаардлага

Энэ болон бусад баримтуудыг ftp://ftp.FreeBSD.org/pub/FreeBSD/doc/ хаягаас татаж авч болно.

FreeBSD-ийн талаар <questions@FreeBSD.org> хаягтай холбоо барихаасаа өмнө баримтыг уншина уу.
Энэ бичиг баримттай холбоотой асуулт байвал <doc@FreeBSD.org> хаягаар цахим захидал явуулна уу.
Энэ бичиг баримтын орчуулгатай холбоотой асуулт байвал <admin@mnbsd.org> хаягаар цахим захидал явуулна уу.