FreeBSD гарын авлага
Prev | Chapter 11 Тохиргоо ба Тааруулалт | Next

# 11.3 Гол Тохиргоо

Системийн тохиргооны мэдээлэл `/etc/rc.conf` дотор байдаг. Энэ файл нь өргөн хүрээний, зарчмын хувьд системийг эхлэх үед системийг тохируулахад ашиглагддаг тохиргооны мэдээллүүдээс тогтоно. Үүний нэр нь шууд утгыг тодорхойлно; энэ нь `rc*` файлуудад зориулсан тохиргооны мэдээлэл юм.

Администратор `/etc/defaults/rc.conf`-ийн анхдагч утгуудыг `rc.conf` файлд өөрчилж оруулах хэрэгтэй. Анхдагчуудын файл `/etc` уруу хуулагдах ёсгүй - энэ нь жишээ биш анхдагч утгуудыг агуулдаг. Бүх системийн холбогдолтой өөрчлөлтүүд `rc.conf` файлд өөрт нь хийгдэх ёстой.

Удирдлагын нэмэлт ачааллыг байнга бага байлгахын тулд сайт дагуух тохиргоог системийн тусгайлсан тохиргооноос тусгаарлах хэд хэдэн стратеги кластер хийгдсэн програмуудад байж болох юм. Сайтын дагуух тохиргоог `/etc/rc.conf.site` зэрэг өөр файлд байрлуулж дараа нь энэ файлыг зөвхөн системийн тусгайлсан мэдээллийг агуулдаг `/etc/rc.conf`-д оруулахыг зөвлөдөг.

`rc.conf` нь sh(1)-ээр уншигддаг болохоор үүнийг хийхэд амархан байна. Жишээ нь:

- rc.conf:

         . /etc/rc.conf.site
          hostname="node15.example.com"
          network_interfaces="fxp0 lo0"
          ifconfig_fxp0="inet 10.1.1.1"

- rc.conf.site:

         defaultrouter="10.1.1.254"
          saver="daemon"
          blanktime="100"

Дараа нь `rc.conf.site` файл систем болгонд `rsync` эсвэл адил програмаар түгээгдэж болох бөгөөд харин `rc.conf` файл нь өөр өөр хэвээр байх болно.

sysinstall(8) эсвэл `make world` ашиглан системийг шинэчлэхэд `rc.conf` файлыг дарж бичихгүй, тэгэхээр системийн тохиргооны мэдээлэл хаягдахгүй.

Prev | Home | Next
Эхний Тохиргоо | Up | Програмын Тохиргоо

Энэ болон бусад баримтуудыг ftp://ftp.FreeBSD.org/pub/FreeBSD/doc/ хаягаас татаж авч болно.

FreeBSD-ийн талаар <questions@FreeBSD.org> хаягтай холбоо барихаасаа өмнө баримтыг уншина уу.
Энэ бичиг баримттай холбоотой асуулт байвал <doc@FreeBSD.org> хаягаар цахим захидал явуулна уу.
Энэ бичиг баримтын орчуулгатай холбоотой асуулт байвал <admin@mnbsd.org> хаягаар цахим захидал явуулна уу.